কাবুল আন্তর্জাতিক ক্রিকেট স্টেডিয়াম
কাবুল আন্তর্জাতিক ক্রিকেট স্টেডিয়াম ( পশতু: د کابل الکوزی نړيوال کرکټ لوبغالی) হল আফগানিস্তানের কাবুলে অবস্থিত একটি ক্রিকেট স্টেডিয়াম, যা ২০১১ সালে চালু করা হয়েছিল এবং এটি প্রায় ৬,০০০ দর্শক ধারণ করতে পারে। এটি হল আফগানিস্তানে নির্মিত প্রথম আন্তর্জাতিক ক্রিকেট স্টেডিয়াম এবং এটি হল আফগানিস্তান ক্রিকেটের হোম গ্রাউন্ড। কাবুল আন্তর্জাতিক ক্রিকেট স্টেডিয়াম বর্তমান গাজী স্টেডিয়ামের কাছে অবস্থিত। আফগানিস্তান ক্রিকেট বোর্ডের (এসিবি) মতে, কাবুলের আলখাইল এলাকায় আরেকটি বড় ক্রিকেট স্টেডিয়াম নির্মাণের কথা ভাবা হচ্ছে।